FI Euroopan unionin virallinen lehti C 338/40

KERTOMUS

Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2009 sekä viraston vastaukset

2010/C 338/08

SISÄLLYS

Kohta Sivu JOHDANTO … 1–2 41 TARKASTUSLAUSUMA … 3–12 41 TALOUSARVIO- JA VARAINHALLINTOA KOSKEVAT HUOMAUTUKSET … 13–16 42 MUUT KYSYMYKSET … 17 42 Taulukko … 43 Viraston vastaukset … 45

JOHDANTO

1. Euroopan unionin jäsenvaltioiden operatiivisesta ulkorajayhteistyöstä huolehtiva virasto (jäljempänä ’virasto’) perustettiin 26 päivänä lokakuuta 2004 annetulla neuvoston asetuksella (EY) N:o 2007/2004 (1). Varsovassa sijaitsevan viraston päätehtävä on jäsenvaltioiden toimien yhteensovittaminen ulkorajavalvonnan alalla (avustaminen operatiivisessa yhteistyössä, tekninen ja operatiivinen lisäapu sekä riskianalyysi) (2).

2. Viraston talousarvio oli 89 miljoonaa euroa varainhoitovuonna 2009, kun se edellisenä vuonna oli 71,2 miljoonaa euroa. Virastossa työskenteli vuoden lopussa 226 henkilöä, edellisenä vuonna henkilöstön määrä oli 185.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Vuonna 2009 määrärahat lisääntyivät 17,2 miljoonaa euroa eli lähes 28 prosenttia edelliseen varainhoitovuoteen verrattuna. Määrärahoja oli kuitenkin siirrettävä seuraavalle varainhoitovuodelle 27 miljoonan euron arvosta, ja 13,9 miljoonan euron (12) verran määrärahoja peruuntui. Myös vuonna 2008 määrärahoja peruuntui 13 miljoonan arvosta. Tämä osoittaa, että viraston on edelleen parannettava määrärahojen käyttöastetta.

14. Seuraavalle varainhoitovuodelle siirrettyjä toimintamenoja koskevaan osastoon 3 liittyvistä 25,5 miljoonan euron sitoumuksista 3,4 miljoonaa euroa koski päätettyjä operaatioita ja olisi pitänyt vapauttaa.

15. Talousarvion laadintamenettelyt eivät olleet riittävän tiukat, minkä seurauksena määrärahasiirtoja tehtiin 28. Osaston 2, joka koskee hallintomenoja, 39 budjettikohdasta kuutta ei käytetty varainhoitovuoden loppuun mennessä, vaan 35 prosenttia kyseisistä määrärahoista peruuntui.

16. Viraston tilinpäätöksestä käy ilmi, että rajavalvontaviranomaisille oli annettu ennakkorahoituksena operatiivisiin toimiin 7,5 miljoonan euron määrä. Kahdeksan tapahtumaa sisältävän otoksen tarkastus osoitti, että kustannukset oli arvioitu 27 prosenttia liian suuriksi. Varainhoitovuonna 2009 päätökseen vietyjen toimien osalta jouduttiin laatimaan yli 40 perintämääräystä, joilla peritään takaisin liian suuria ennakoita.

MUUT KYSYMYKSET

17. Viraston allekirjoittamien yksipuolisten avustuspäätösten perusteella maksettiin varainhoitovuonna 2009 yli 28 miljoonaa euroa, samaan tapaan kuin varainhoitovuonna 2008 (13). Tällaista välinettä ei mainita unionin virastoihin sovellettavissa säännöissä. Heinäkuun 9 päivänä 2008 annetun komission asetuksen (EY, Euratom) N:o 652/2008 75 artiklan 2 kohdassa (14) vaaditaan, että avustuksista laaditaan kirjalliset sopimukset unionin viraston ja avustuksen saajan välillä. Tilintarkastustuomioistuimen huomautuksen jälkeen virasto teki jäsenvaltioiden rajavalvontaviranomaisten kanssa kumppanuutta koskevan puitesopimuksen ja maksoi tämän uuden välineen kautta noin 0,3 miljoonaa euroa.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan unionin jäsenvaltioiden operatiivisesta ulkorajayhteistyöstä huolehtiva virasto (Varsova) Perussopimuksen mukainen unionin toimivalta Viraston toimivaltuudet sellaisina kuin ne on määritelty neuvoston asetuksessa (EY) N:o 2007/2004 Hallinto Viraston resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 Neuvosto hyväksyy toimenpiteitä varmistaakseen jäsenvaltioiden toimivaltaisten viranomaisten välisen sekä näiden viranomaisten ja komission välisen hallinnollisen yhteistyön [jäljempänä kuvatuilla aloilla]. … Unioni kehittää politiikan, jonka tarkoituksena on: … b) varmistaa henkilöiden tarkastukset ja tehokas valvonta ulkorajojen ylittämisen yhteydessä c) ottaa vaiheittain käyttöön yhdennetty ulkorajojen valvontajärjestelmä. (Euroopan unionin toiminnasta tehty sopimus, 74 ja 77 artikla) Tavoitteet Virasto perustettiin parantamaan jäsenvaltioiden ulkorajojen yhdennettyä valvontaa. Tavoitteena on: a) helpottaa ja tehostaa ulkorajavalvontaan liittyvien nykyisten ja tulevien toimenpiteiden soveltamista b) huolehtia jäsenvaltioiden toimien yhteensovittamisesta näiden toimenpiteiden täytäntöönpanossa ja edistää siten osaltaan henkilötarkastusten sekä Euroopan unionin jäsenvaltioiden ulkorajavalvonnan tehokkuutta, korkeaa tasoa ja yhdenmukaisuutta c) antaa komissiolle ja jäsenvaltioille tarvittavaa teknistä ja asiantuntija-apua ulkorajojen valvonnassa ja edistää jäsenvaltioiden välillä yhteisvastuullisuutta. Päätehtävät 1) Jäsenvaltioiden välisen operatiivisen yhteistyön yhteensovittaminen ulkorajavalvonnan alalla 2) jäsenvaltioiden avustaminen kansallisten rajavartijoiden kouluttamisessa, mukaan lukien yhteisten koulutusvaatimusten käyttöönotto 3) riskianalyysien tekeminen 4) ulkorajavalvontaan liittyvän tutkimuksen kehityksen seuraaminen 5) jäsenvaltioiden avustaminen olosuhteissa, joissa ulkorajoilla tarvitaan teknistä ja operatiivista lisäapua 6) tarvittavan tuen antaminen jäsenvaltioille yhteisten palauttamis-operaatioiden järjestämiseksi. 1 — Hallintoneuvosto Kokoonpano: — yksi edustaja kustakin jäsenvaltiosta — kaksi komission edustajaa — yksi rajatun äänioikeuden omaava edustaja kustakin Schengenin säännöstöön liittyneestä maasta (Norja ja Islanti). 2 — Pääjohtaja Hallintoneuvosto nimittää pääjohtajan komission ehdotuksesta. 3 — Ulkoinen tarkastus Tilintarkastustuomioistuin. 4 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta. Talousarvio 88,8 miljoonaa euroa (71,2 miljoonaa euroa) * unionin tukea 85,0 miljoonaa euroa (68 miljoonaa euroa). Henkilöstö 31.12.2009 * henkilöstötaulukossa 117 (94) tointa, joista * täytettyjä: 100 (75). Muut toimet: Sopimussuhteisen henkilöstön suunniteltu määrä 68 (50), toteutunut määrä 60 (44). Komennuksella olevien kansallisten asiantuntijoiden suunniteltu määrä: 70 (70), toteutunut määrä: 66 (66). Henkilöstö yhteensä: 255 (214) tointa, joista täytettyjä: 226 (185). Täytetyt toimet jakautuvat seuraavasti: * operatiiviset tehtävät: 157 (126) * hallinnolliset tehtävät: 69 (59). Riskianalyysistä vastaava yksikkö laati 14 arviointia pitkän aikavälin strategiasta, neljä neljännesvuosittaista raporttia, 294 analyysiä yhteisten operaatioiden tueksi (mm. viikoittaisia yhteenvetoja), 64 muuntyyppistä raporttia (esimerkiksi yhteenvetoja viraston johdon käyttöön sekä kertomuksia muita organisaatioita ja laitoksia varten). Se järjesti neljä säännöllisesti pidettävää Frontex-riskianalyysiverkoston (FRAN) kokousta ja kaksi alueellisten asiantuntijoiden kokousta. Lisäksi järjestettiin kuusi FronBAC-ohjelmaan liittyvää koulutustilaisuutta, joihin osallistui kaikkiaan 108 jäsenvaltioiden ja riskianalyysiyksikön analyytikkoa. Operatiivisen yhteistyön alalla järjestettiin 16 yhteistä operaatiota, kaksi koehanketta ja 32 palautusoperaatiota. Operatiivista yhteistyötä koskevien toimintapäivien kokonaismäärä oli 5 086. Lisäksi järjestettiin neljä konferenssia. Kouluttamista jatkettiin ja koulutusta kehitettiin 192 toimen avulla. Frontexin koulutusvälineiden ansiosta noin 250 000 rajavartiopalvelujen toimihenkilöä jäsenvaltioista, Schengenin säännöstöön liittyneistä maista ja kolmansista maista saattoi osallistua koulutukseen, jonka Frontex järjesti keskitetysti tai joka toteutettiin kansallisella tasolla tai joka voitiin toteuttaa itseopiskeluna Frontexin vaatimusten mukaisesti ja sen tarjoamien koulutusvälineiden avulla. Nopeiden rajainterventioryhmien perustamiseen tähtäävää mekanismia kehitettiin edelleen perehdystyskoulutuksen, (viiden) seminaarin ja Rapid-ryhmän (kahden) täysimittaisen harjoituksen avulla. Frontexin tilannekeskus toimii keskitettynä asiointipisteenä, jonka kautta tietojenvaihto ulkopuolisten tahojen kanssa tapahtuu. Se huolehti niin ollen verkossa toimivasta keskitetystä tietojenvaihtoportaalista. Portaalia hyödyntää 250 käyttäjää 28 maassa. Tilannekeskus alkoi tarjota tilanne- ja kriisiseurantapalveluja 9 tuntia päivässä joka päivä: varhaisvaroituksia sekä tilanne- ja tehtäväkohtaisia raportteja sisäisille ja ulkoisille asiakkaille. Päivittäinen tiedote lähetettiin 300 tilille, joista useat ovat ulkoisia portaaleja, joiden kautta tiedotteet leviävät vielä useammille ulkoisille asiakkaille. Tutkimuksesta ja kehittämisestä vastaava yksikkö järjestikuusi tärkeää seminaaria/konferenssia ja alkoi valmistella kolmea jatkotapahtumaa, jotka on tarkoitus järjestää vuonna 2010. Yksikkö osallistui yli 180 sisäiseen ja ulkoiseen seminaariin, konferenssiin ja kokoukseen. Yksikkö laati 10 raporttia, neljä selvitystä ja yhden kirjasen/käsikirjan. Se käynnisti viisi uutta hanketta ja jatkoi yhden vuonna 2008 aloitetun laajamittaisen hankkeen toteuttamista. Lisäksi se tehosti eurooppalaiseen valvontajärjestelmään (EUROSUR) liittyvän suuren koehankkeen valmisteluja. Yksikkö järjesti ja teki vierailut Latviaan, Liettuaan, Viroon ja Kreikkaan. Yhteistyö EU:n ulkopuolisten maiden kanssa käsitti työskentelytavoista sopimisen Albanian, Serbian, Bosnia ja Hertsegovinan, Montenegron, Yhdysvaltojen, Valko-Venäjän ja entisen Jugoslavian tasavallan Makedonian viranomaisten kanssa. Moldovan kanssa tehtiin yhteistyösuunnitelma. Yhteistyötä EU:n elinten ja kansainvälisten organisaatioiden kanssa on jatkettu ja lujitettu. Vuoden 2009 loppuun mennessä työskentelytavoista oli sovittu Europolin, Interpolin, neuvoston pääsihteeristön Sitcenin, Cepolin sekä Kansainvälisen siirtolaisuusjärjestön, Kansainvälisen siirtolaispolitiikan kehittämiskeskuksen, YK:n pakolaisjärjestön, EMSAn ja CFCA:n kanssa. Oikeus-, vapaus- ja turvallisuusasioiden pääosaston kanssa tehtiin yhteistyöpöytäkirja ICONet-verkoston kehittämisestä ja tulliyhteistyöryhmän kanssa sovittiin koordinointimekanismia käsittelevästä neuvoston asiakirjasta. Europolin ja Kansainvälisen siirtolaisuusjärjestön kanssa tehtiin yhteistyösuunnitelma ja Yhteisen tutkimuskeskuksen kanssa kaksi palvelutasosopimusta. Lähde: Viraston toimittamat tiedot.

VIRASTON VASTAUKSET 13. Virasto jatkoi suunnittelun ja talousarvionsa toteuttamisen parantamista. Vuoden 2010 alkupuoliskon aikana tapahtui huomattavaa edistymistä, mikä perustuu toiminnan tehokkaampaan seurantaan yhdessä jäsenvaltioiden kanssa. 14. Virasto on merkittävästi kehittänyt maksuihin liittyviä sisäisiä menettelyjään ja näin ollen parantanut määrärahojen siirtoja. Vuonna 2010 vastaavia tilanteita ei synny. 15. Osaston 2 siirrot tehtiin, jotta nykyiset hallintomenot ja niiden rakenteet vastaisivat paremmin viraston tarpeita. 16. Viraston toiminta budjetoidaan yhdessä jäsenvaltioiden kanssa laadittavan työohjelman mukaisesti. Tilanteissa, joissa osallistuminen on vähäisempää, on välttämätöntä vaatia maksettujen ennakoiden palauttamista. Virasto pyrkii jatkuvasti parantamaan toiminnallisen talousarvionsa tarkkuutta. 17. Virasto on ottanut käyttöön jäsenvaltioita koskevan sopimusmuodon, joka on oikeudelliselta muodoltaan uusi ja jota soveltamalla saavutetaan asetetut tavoitteet.

(1) EUVL L 349, 25.11.2004, s. 1.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EUVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 22. kesäkuuta 2010 ja tilintarkastustuomioistuin vastaanotti sen 12. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://www.frontex.europa.eu/budget_and_finance/

(12) Tästä määrästä 6,7 miljoonaa euroa oli vuoden 2009 määrärahoja ja 7,2 miljoonaa varainhoitovuodelta 2008 siirrettyjä määrärahoja.

(13) Ks. varainhoitovuotta 2008 koskeva vuosikertomus (EUVL C 304, 15.12.2009, s. 38), kohta 15.

(14) EUVL L 181, 10.7.2008, s. 23.